A Bizottság 98/75/EK irányelve
(1998. október 1.)
az átviteli hálózatokon keresztül történő villamosenergia-tranzitról szóló 90/547/EGK tanácsi irányelv hatálya alá tartozó társaságok listájának frissítéséről
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 95/162/EK bizottsági határozattal [1] módosított, az átviteli hálózatokon keresztül történő villamosenergia-tranzitról szóló, 1990. október 29-i 90/547/EGK tanácsi irányelvre [2] , és különösen annak 2. cikke (2) bekezdésére,
mivel 90/547/EGK irányelv hatálya alá tartozó, a tagállamokban lévő magasfeszültségű átviteli hálózatokat és az azokért felelős társaságokat az említett irányelv melléklete felsorolja;
mivel a listát a Bizottságnak az érintett tagállammal folytatott konzultációt követően frissítenie kell, minden alkalommal, amikor a 90/547/EGK irányelv célkitűzései értelmében erre szükség van, különös tekintettel az említett irányelv 2. cikke (1) bekezdésének a) pontjára;
mivel társaságok egyesülése és/vagy független hálózati társaságok létrehozása Dániában, Németországban, Portugáliában és Finnországban, valamint a Luxemburgban egy második magasfeszültségű átviteli hálózat bevonására vonatkozó kérelem szükségessé teszi a lista frissítését;
az érintett tagállamokkal folytatott konzultációt követően,
ELFOGADTA EZT AZ IRÁNYELVET:
1. cikk
A 90/547/EGK irányelv melléklete helyébe ezen irányelv melléklete lép.
2. cikk
A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1999. február 28. előtt megfeleljenek. Erről haladéktalanul tájékoztatják a Bizottságot.
Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
3. cikk
Ez az irányelv az Európai Közösségek Hivatalos Lapjában való kihirdetésének napján lép hatályba.
4. cikk
Ennek az irányelvnek a tagállamok a címzettjei.
Kelt Brüsszelben, 1998. október 1-jén.